armvectores/hy_wikipedia_2023 huggingface dataset:
Համազասպ Դավթյան

Համազասպ Այվազի Դավթյան (1921, Լուսաղբյուր, Հայաստան - անհայտ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Համազասպ Դավթյանը ծնվել է 1921 թվականին, Սպիտակի շրջանի Լուսաղբյուր գյուղում։ Միջնակարգ դպրոցն ավարտելուց հետո, 1941 թվականի հունիսի 28-ին զորակոչվել է բանակ։
Դավթյանը 75-րդ պահեստային հրետանային գնդում մեկ ու կես ամիս մարտական ուսուցում անցնելուց հետո, ուղարկվել է Հարավային ռազմաճակատ, 216-րդ հետևակային դիվիզիայի 656-րդ հրետանային գնդի 6-րդ մարտկոցում կռվելու։ 1941 թվականից մինչև 1942 թվականի օգոստոսը 6-րդ մարտկոցի կազմում Դավթյանի 2-րդ հաշվարկը մարտեր է մղել Կրասնոդարի, Ստավրոպոլի, Մայկոպի և այլ քաղաքների պաշտպանության համար։ Թշնամու հարձակողական ուժերը ոչնչացնելու, նրանց առաջխաղացումները կանխելու գործում մարտական առաջադրանքների կատարման մեջ խիզախություն ցուցաբերելու համար Դավթյանը պարգևատրվել է «Խիզախության համար» մեդալով։ 1943 թվականին 6-րդ մարտկոցն ակտիվ մարտեր է մղել Ստավրոպոլի, Կրասնոդարի, Դոնի Ռոստովի, Վորոշիլովգրադի և այլ քաղաքների ազատագրման համար։ Ղրիմ թերակղզու ազատագրման մարտերին մասնակցելու համար Դավթյանը պարգևատրվել է «Հայրենական պատերազմի» 2-րդ աստիճանի շքանշանով։ Վիրավորվել է Բրյանկի հերոսամարտերում։ Արևելյան Պրուսիայի, Քյոնիգսբերգի գրավման մարտերում ցուցաբերած խիզախության համար պարգևատրվել է «Խիզախության համար» երկրորդ մեդալով։ 1945 թվականի մայիսի 9-ին նրա հաշվարկին հաջողվել է մեկուսացնել 28 բենդերովականների։
Դավթյանը զորացրվել է բանակից և անցել մանկավարժական աշխատանքի։ 1964 թվականին ավարտել է Երևանի հեռակա մանկավարժական ինստիտուտի բնագիտության ֆակուլտետը։ Աշխատել է Լուսաղբյուրի միջնակարգ դպրոցում՝ որպես տնօրենի տեղակալ ռազմական ուսուցման գծով, ապա՝ քիմիայի և կենսաբանության ուսուցիչ։ 1965 թվականից մանկավարժական աշխատանքը շարունակել է Երևանի № 125 միջնակարգ դպրոցում։ Մանկավարժական և հասարակական լավագույն աշխատանքների համար Դավթյանը պարգևատրվել է Վ. Ի. Լենինի անվան հոբելյանական մեդալով և գովասանագրերով։


== Պարգևներ ==
Հայրենական պատերազմի 2-րդ աստիճանի շքանշան
«Խիզախության համար» մեդալ (կրկնակի)
Վ. Ի. Լենինի անվան հոբելյանական մեդալ


== Ծանոթագրություններ ==
Ֆորոսնա

Ֆորոսնա (ուկրաիներեն՝ Форосна), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Ֆորոսնա գյուղում բնակվում էր 987 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլոսկի (այլ կիրառումներ)

Կոլոսկի, կարող է վերաբերել՝

Կոլոսկի - ավան, Ուկրաինայի Դոնեցկի մարզի Ստարոբեշևսկի շրջանում
Կոլոսկի - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Կոլոսկի - գյուղ, Ուկրաինայի Ղրիմի Ինքնավար Հանրապետության Սակիի շրջանում
Ժողովածու (5109)

Ժողովածու (5109), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5109 թվի տակ։ Ձեռագիրը գրվել է 1788 թվականին Կարապետ տիրացու գրիչի կողմից։ Գրված է թղթի վրա, որը ունի 14x8 չափս։ Ձեռագիրը կազմված է 56 թերթից։ Գրված է միասյուն, նոտրգրով։ Կազմը` կիսախորան։ Հիշատակարան գրչի՝ 55ա, 56ա։


== Բովանդակություն ==
Սիմ․ Երևանցւոյ Տաղք։
Նորի՞ն Պարզաբանութիւն տոմարին Հայոց։


== Ծանոթագրություններ ==
Բոլոտնիցա (այլ կիրառումներ)

Բոլոտնիցա, կարող է վերաբերել՝

Բոլոտնիցա - գյուղ Ռուսաստանի Լենինգրադի մարզի Տոսնենսկի շրջանի կազմում։
Բոլոտնիցա - գյուղ Ռուսաստանի Նովգորոդի մարզի Օկուլովսկի շրջանի կազմում։
Բոլոտնիցա - գյուղ Ուկրաինայի Ժիտոմիրի մարզի Նարոդիչի շրջանում։
Հանդիպում բաժանումից առաջ

«Հանդիպում բաժանումից առաջ» (ռուս.՝ «Встреча перед разлукой»), խորհրդային հեռուստաֆիլմ, որը նկարահանել է ռեժիսոր Վլադիմիր Խրամովը 1985 թվականի Վիկտոր Տելպուգովի «Պարաշյուտիստները» վիպակի հիման վրա։


== Սյուժե ==
1941 թվականի հունիսի 22։ Ուղևորատար ինքնաթիռը խփվում է ֆաշիստների կողմից և արտակարգ վայրէջք է կատարում բելառուսական ճահճուտներում․ ինքնաթիռում եղած մարկանցից կենդանի է մնում երեքը՝ զինվոր Իվան Կուզնեցովը, որը տուն էր թռչում, բժշկական ինստիտուտի ուսանող  Ժենյան և ուսանող Վոլոդյան։ Նրանք հասկանում են, որ պատերազմ է սկսվել միայն անտառում գերմանացու հանդիպելուց հետո, որը հայտարարում է, որ նրանք գերության մեջ են։ Երիտասարդ դեսանտային Իվանը, որը վերջերս էր կատարել իր առաջին թռիչքը պարաշյուտով, և չէր կարծում, որ պատերազմը նա ստիպված կլինի վարել այդ կերպ՝ օկուպացված տարածքում, անհայտ, դժվարանցանելի վայրում, առանց զենքի և կյանքի ու պայքարի համար անհրաժեշտ միջոցների, վիրավոր ուսանողի և երիտասարդ բուժքույրի հետ։ Ութ օր անց, անցնելով ծանր փորձությունների միջով ֆաշիստներով շրջապատված ճահճներում և անտառներում, նրանք կռվելով հասնում են խորհրդային զորքերի մոտ, իսկ պատերազմը նոր է սկսվում։


== Դերերում ==
Անդրեյ Արզյաև – Իվան Կուզնեցով
Ելենա Դրոբիշևա – Ժենյա
Միխայիլ Յակովլև – Վոլոդյա
Վլադիմիր Կաշպուր – Ստեպան Ակիմիչ
Վիկտոր Նեստերով – Մարտինենկո
Ռոման Լավրով – գերմանացի զինվոր
Ալեքսանդր Կախուն – գերմանացի օդաչու
Իգոր Վորոբյով – Աբդալով, զինվոր
Նիկոլայ Նարկևիչ – էպիզոդ
Ռադի Աֆանասև – էպիզոդ
Գերման Կովալենկո – դրվագ


== Գրական հիմք ==
Ֆիլմը նկարահանվել է Վիկտոր Տելպուգովի «Պարաշյուտիստները» վիպակի հիման վրա, գրողի՝ դեսանտային Սերգեյ Սլոբոդկինի մասին եռագրության գրքերից մեկի՝ «Պարաշյուտիստները», «Բոլորն իրենց տեղը» (ռուս.՝ «Все по местам!») և «Օշինդրը ձյան վրա» (ռուս.՝ «Полынь на снегу»): «Պարաշյուտիստները» վիպակը լույս է տեսել 1968 թվականին (դրանից առաջ առանձին գլուխներ հրապարակվել են 1967 թվականի վերջին «Մոսկովսկայա պրավդա» թերթում)։ Վիպակը լավ է ընդունվել քննադատության կողմից։
Վիպակը հիմնված է անձնական տպավորությունների վրա. գրողը պատերազմը դիմավորել է Մինսկի մոտ որպես 4-րդ օդադեսանտային կորպուսի շարքային դեսանտային զինվոր։

— «Օգոնյոկ», 1977 թվական

— «Новый мир», 1977 թվական
Գիրքը տարիներ անց մնում է հետաքրքիր, «Ռազմական գրականություն» կայքն այն կոչում է կտրուկ տարբերվող «միջին դպրոցական տարիքի համար նախատեսված պատերազմի մասին գրքերից», գրված է առանց պաթոսի և կեղծավոր մարդասիրության, որն ուժեղ տպավորություն է թողնում, իսկ հոգեբան Վալերի Բելյանինն իր «Հոգեբանական գրականագիտություն» աշխատանքում  վիպակը վերագրել է «մութ» տեքստերին, որոնց բառապաշարը կապված է զգայական զգացողությունների և մարդկային գոյության կենսաբանական մակարդակի հետ։


== Ծանոթագրություններ ==


== Աղբյուրներ ==
Встреча перед разлукой // Домашняя синематека: отечественное кино 1918—1996 / Сергей Землянухин, Мирослава Сегида. — М.: Дубль-Д, 1996. — 520 с. — стр. 81
Встреча перед разлукой // Великая Отечественная, 1941—1945: каталог киновидеоматериалов, Том 2. — Гостелерадиофонд, 1994. — стр. 15
Իջևանի գինու-կոնյակի գործարան

Իջևանի գինու-կոնյակի գործարան, ալկոհոլային խմիչքներ արտադրող առաջատար ձեռնարկություն Տավուշի մարզի Իջևան քաղաքում։ Հիմնադրվել է 1951 թվականին։ Գտնվում է Իջևան քաղաքի Երևանյան փողոցի թիվ 9 հասցեում։


== Պատմություն ==

Ժամանակակից խաղողագործությունը Տավուշի մարզում սկսվել է 1950-ական թվականներից։ Իջևանի գինու-կոնյակի գործարանը հիմնադրվել է 1951 թվականին՝ Աղստև և Սպիտակ գետերի հովտում գտնվող ավելի քան 3000 հեկտար այգիներում աճող խաղողի մշակման համար։ Սկզբում գործարանն արտադրել է տարբեր տեսակի գինիներ, կոնյակներ, ինչպես նաև շամպայն։ Այդ ժամանակահատվածում գործարանը շշալցման գիծ չի ունեցել, հետևաբար շշալցման համար ամբողջ արտադրանքն ուղարկվել է Երևան։ Խորհրդային տարիներին Իջևանի գործարանի արտադրանքը իրացվել է ԽՍՀՄ տարբեր երկրներում։
Խորհրդային Միության փլուզումից հետո գործարանը 1996 թվականին սեփականաշնորհվել է և դարձել փակ բաժնետիրական ընկերություն։ Գործարանը համալրվել է ժամանակակից շշալցման գծով, կատարվել են հիմնանորոգման և ընդլայնման աշխատանքներ։ Գործարանի արտադրանքի մեծ մասն արտահանվում է Ռուսաստան, ԱՄՆ, Էստոնիա, Լատվիա, Կանադա, Լիտվա։


== Արտադրանք և ապրանքանիշեր ==

Ներկայումս գործարանն արտադրում է գինի, մրգային գինի, փրփրուն գինի, կոնյակ, մրգային օղի, ինչպես նաև հյութեր։
Իջևանի գործարանի գինիների բազմազանությունը ներառում է կարմիր և սպիտակ, չոր, կիսաչոր և լիկյոր գինի Իջևան, Խաչքար, Իջևան տնական, Սարգոն, Իջևան Արենի, Իջևան մուսկատ, Իջևան սապերավի, Իջևան կագոր, Նազելի, Գայանե, Վազաշեն, Հաղարծին և Ընտրյալ Իջևան ապրանքանիշեր։ 1977 և 1982 թվականների բերքից արտադրում է նաև «Հին Իջևան» կարմիր և սպիտակ գինի։ Հաղարծինը Իջևանի գործարանի արտադրած կարմիր փրփրուն գինին է։ Ընկերությունն ունի մի շարք մրգային գինիներ, այդ թվում` նռան, մոշի, հոնի, սերկևիլի, վարդի և բալի։
Իջևանի արտադրած թափանցիկ սպիտակ մրգային օղին պատրաստվում է հոնից, ծիրանից, թթից և խաղողից։
Իջևանի գործարանի արտադրված հայկական կոնյակներից հայտնի են հիմնականում 40 տարեկան Աբգար թագավոր, 20, 25 և 30 տարեկան Նեմրութ, 22 տարեկան Իջևանի հատուկ թողարկում և 15 տարեկան Արքա։ Այլ նշանավոր կոնյակի ապրանքանիշերից են 3 և 5 տարեկան Իջևան, 3 և 5 տարեկան Իջևան պրեմիում, 5 և 10 տարեկան Իջևան ծիրան, 7 տարեկան Վանուհի և 10 տարեկան Հին Իջևան։


== Տես նաև ==
Երևանի Արարատ կոնյակի-գինու-օղու կոմբինատ
Երևանի կոնյակի գործարան


== Ծանոթագրություններ ==
Բոյարկինո (այլ կիրառումներ)

Բոյարկինո, կարող է վերաբերել՝

Բոյարկինո - գյուղ Ռուսաստանի Մոսկվայի մարզի Ռամենսկի շրջանի կազմում։
Բոյարկինո - գյուղ Ռուսաստանի Սմոլենսկի մարզի Երշիչսկի շրջանի կազմում։
Բոյարկինո - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Գերբնական (14-րդ եթերաշրջան)

«Գերբնական», ամերիկյան միստիկական հեռուստասերիալի տասնչորսերորդ եթերաշրջանը, հեղինակ՝ Էրիկ Կրիպկե։ 2018 թվականի հոկտեմբերի 11-ին ֆիլմի պրեմիերան ցուցադրվել է The CW հեռուստաալիքով։ Հեռուստասերիալը պատմում է երկու եղբայրների մասին։ Նրանք ճամփորդում են Միացյալ նահանգներով սև Chevrolet Impala-ով, ուսումնասիրելով պարանորմալ երևույթներ, որոնցից շատերը հիմնված են լեգենդների վրա, ու պայքարում չարի դեմ՝ դևերի, տեսիլքների ու չար ոգու դեմ։Այս սեզոնի 13-րդ էպիզոդը դարձավ ընդհանուր սերիալի 300-րդ էպիզոդը։ 


== Դերերում ==


=== Գլխավոր դերասաններ ===
Ջարեդ Պադալեկի - Սեմ Վինչեսթեր
Ջենսեն Էքլս - Դին Վինչեսթեր/Միքայել
Մարկ Պելեգրինո - Նիկ
Ալեքսանդր Քելվերտ - Ջեք Քլայն
Միշա Քոլինզ - Կաստիել


=== Հատուկ հյուրեր ===
Ջիմ Բիվեր - Բոբբի Սինգեր
Դի Ջեյ Քուոլլս - Գարտ Ֆիցջերալդ IV
Ջեֆրի Դին Մորգան - Ջոն Վինչեսթեր


=== Հրավիրված դերասաններ ===


== Արտադրություն ==
2018 թվականի ապրիլի 2-ին The CW երկարաձգեց հեռուստասերիալը մինչև տասնչորսերորդ եթերաշրջան։ Հունիսին հայտնի դարձավ, որ տասնչորսերորդ եթերաշրջանը կազմված կլինի 20 էպիզոդներից։ Այսպիսով, այս եթերաշրջանը դարձավ ամենակարճատևը երրորդ եթերաշրջանից հետո, որը բաղկացած էր միայն 16 էպիզոդներից։


== Ծանոթագրություններ ==
Պյատիբրատսկայա

Պյատիբրատսկայա (ռուս.՝ Пятибратская), գետ Ռուսաստանում,Կամչատկայի երկրամասում։ Գետի երկարությունը 71 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -  19080000112120000037218


== Ծանոթագրություններ ==


== Արտաքին հղումներ ==
(4793) Սլեսսոր

(4793) Սլեսսոր (անգլ.՝ Slessor), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 1-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,666544 ա. մ., առավելագույնը մոտենում է 2,2465 ա. մ. հեռավորության վրա և հեռանում 3,0866 ա. մ.։ Արեգակի շուրջ մեկ ամբողջական պտույտ է կատարում 1590,46 երկրային օրվա ընթացքում, իր ուղեծրով շարժվելով միջինում 0,22635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4793) Սլեսսոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիպեցկի շրջան

Լիպեցկի շրջան (ռուս.՝ Липецкий район), մունիցիպալ շրջան Ռուսաստանի Դաշնության Լիպեցկի մարզում։
Ստեղծվել է 1928 թվականին։ Վարչական կենտրոնը՝ Լիպեցկ։


== Աշխարհագրություն ==
Շրջանի տարածքի մակերեսը կազմում է 1510 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 43731 մարդ։ Բնակչության խտությունը կազմում էր 28,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պիխտիի

Պիխտիի (ուկրաիներեն՝ Пихтії), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Պիխտիի գյուղում բնակվում էր 182 մարդ։ Բնակավայրը զբաղեցնում է 0,748 կմ² տարածք։ Բնակչության խտությունը կազմում էր 243,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 1186


== Դեպքեր ==
Եգիպտոսի 19-րդ արքայատան վերջ և 20-ի սկիզբ։


== Ծնունդներ ==


== Մահեր ==
Էլիածմինդա

Էլիածմինդա (վրաց.՝ ელიაწმინდა), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 1440 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 116 մարդ։


== Ծանոթագրություններ ==
Կուլուշևո (գյուղ, Կարմասկալինսկի շրջան)

Անվան այլ կիրառումների համար տե՛ս՝ ԿուլուշևոԿուլուշևո (ռուս.՝ Кулушево, բաշկիրերեն՝ Ҡолош), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 458 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սրբուհի Գալֆայան

Վիքիպեդիայում կան հոդվածներ  Գալֆայան ազգանունով այլ մարդկանց մասին:Սրբուհի Նշանի Գալֆայան (փետրվարի 17, 1822(1822-02-17), Կոստանդնուպոլիս, Օսմանյան կայսրություն և Քարթալ, Ստամբուլի մարզ, Օսմանյան կայսրություն - հուլիսի 4, 1889(1889-07-04), Կոստանդնուպոլիս, Օսմանյան կայսրություն), միանձնուհի, բարերար, ժանեկագործ, ասեղնագործող վարպետ, Գալֆայան վարժարանի հիմնադիր։


== Կենսագրություն ==
Սրբուհի մայրապետ Նշանի Գալֆայանը ծնվել է Կոստանդնուպոլսից քիչ հեռու գտնվող Քարթալ գյուղում։ Սրբուհին ընտանիքի վեց զավակներից առաջինն էր։ 12 տարեկանում՝ հոր մահից հետո, ստիպողաբար ամուսնությունից խուսափելու համար ցանկանում է մտնել կուսանոց։ 1837 թվականին Սրբուհին հիվանդանում է ժանտախտով։ Ապաքինվելուց հետո մոր հետ տեղափոխվում Կոստանդնուպոլիս հորեղբոր՝ գյուղատնտես, Թուրքիայի փոստ-հեռագրատան, այնուհետև հասարակական շինությունների նախարար Աղաթոն Գրիգոր էֆենդիի տուն։ 1840 թվականին Կոստանդնուպոլսում դառնում է մայրապետ։
Սրբուհի Գալֆայանը եղել է ձեռագործության վարպետ։ Գումար վաստակելով՝ նա Խասգյուղում տուն է գնում և 1850 թվականին այստեղ բացում երկսեռ արհեստանոց, ներգրավում աշակերտների և սովորեցնում իր արվեստը։
1868 թվականին Սրբուհի Գալֆայանն իր գործերն ուղարկել է Անտվերպենի (Բելգիա) ցուցահանդեսին և արժանացել առաջին մրցանակին։ Գալֆայանին հրավիրել են եգիպտական արքունիք, ապա 1858 թվականին Յուսուֆյան Գեորգ բեյի կնոջ հետ մեկնել է Իտալիա (Նեապոլ, Հռոմ, Ֆլորենցիա, Միլան), մեկ տարի անց՝ նաև Երուսաղեմ և Աթենք՝ կատարելու Հունաստանի թագուհու և պալատական տիկինների պատվերները։
1865 թվականին՝ խոլերայի համաճարակի ժամանակ հավաքել է ծնողազուրկ հայ երեխաներին և իր տան սենյակները տրամադրել է նրանց խնամելու, կրթելու, դաստիարակելու համար։ Միջոցների սղության պատճառով հանգանակություն է սկսում և 1866 թվականին հիմնադրվում են Գալֆայան միաբանությունն ու Գալֆայան որբանոց-վարժարանը։
1870 թվականին  Սրբուհի մայրապետը 20 որբուհիների հետ ներկայանում է Սուլթան Ազիզին և ստանում 50 ոսկի նվիրատվություն և օրական 45 ֆունտ հաց և 23 ֆունտ միս որբերի համար։ 1871 թվականին  Սրբուհի մայրապետը մասնակցում է Խասգյուղի Դաքեսյան առանձնատան աճուրդին և 950 ոսկի առաջարկելով՝ հաղթում է մրցակիցներին՝ գրպանում ունենալով միայն 110 փարա։ 8 օրվա ընթացքում հանգանակությամբ 650 ոսկի է հավաքվում, մնացած 300 ոսկի գումարը վճարում են երկու ամսվա ընթացքում։ 1871 թվականին Դաքեսյան վերանորոգված առանձնատունը դառնում է Գալֆայան որբանոց (այժմ՝ Գալֆայան երկսեռ դպրոց), որից հետո որբերին կրթությամբ ապահովելու համար մայրապետը ձեռնամուխ է լինում նաև վարժարանի հիմնադրմանը։


== Մահ ==
Սրբուհի Գալֆայանը մահացել է 1899 թվականի հուլիսի 4-ին Կ. Պոլսում՝ շաքարախտից։ Թաղված է հայկական եկեղեցու բակում։


== Գրականություն ==
Ա. Հարությունյան, «Երևելի տիկնանց դարը», Երևան, 2005, Հոգևոր Հայաստան, ISBN 99930-932-1-1:
Սերգեյ Ավագյան, «Նշանավոր հայուհիներ», Երևան, ՎՄՎ-ՊՐԻՆՏ, 2006, ISBN 99941-53-21-8:
Մարգարյան Գ., Կենսագրութիւն Սրբուհի մայրապետի Նշան-Գալֆաեան, Կ. Պ, 1892։


== Ծանոթագրություններ ==
Լը Բրևդան

Լը Բրևդան (ֆր.՝ Le Brévedent), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 145 մարդ, բնակչության խտությունը` 32.73 մարդ/կմ²։ Բնակավայրը զբաղեցնում է 4.43 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ արևմուտք, Կան քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 103 աշխատունակ (15-64 տարեկան)  բնակիչ, որոնցից ակտիվ էին 79-ը, իսկ ոչ ակտիվները` 24։ Ակտիվության ցուցանիշը կազմում է 76,7 %։ 79 աշխատունակ մարդկանցից աշխատել է 69 անձ (37 տղամարդ և 32 կին)։ Գործազուրկ են եղել 10 անձ (5 տղամարդ և 5 կին)։ 24 անաշխատունակներից 8-ը եղել են աշակերտներ կամ ուսանողներ, 9-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էնկրուզիլյադա (Բաիա)

Էնկրուզիլյադա  (պորտ.՝ Encruzilhada), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահանգի Բաիա մարզում։ Մտնում է Իտապետինգա գավառի կազմի մեջ։ Բնակչությունը կազմում է 41 356 մարդ՝ 2007 թվականի տվյալներով։ Գրավում է 2 041,093 կմ2 տարածք։ Բնակչության խտությունը՝ 30.3 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 57.792.951,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.541,84 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,602 (տվյալները՝ ՄԱԿ-ի զարգացման ծրագրի)։
Սոբիչ (գյուղ, Շոստկայի շրջան)

Սոբիչ (ուկրաիներեն՝ Собич), գյուղ Ուկրաինայի Սումիի մարզի Շոստկայի շրջանում։
2001 թվականի տվյալներով Սոբիչ գյուղում բնակվում էր 1 398 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջոսայա Ուորեն

Ջոսայա Ուորեն (անգլ.՝ Josiah Warren, հունիսի 26, 1798(1798-06-26)[…], Բոստոն, ԱՄՆ - ապրիլի 14, 1874(1874-04-14), Բոստոն, ԱՄՆ), ամերիկացի անարխիստ–անհատապաշտ, գյուտարար և երաժիշտ։ Հայտնի է որպես առաջին ամերիկացի անարխիստ, որը հիմնադրել է համապատասխան պարբերականը․ 1833 թվականին թողարկել է չորսէջանոց «Խաղաղ հեղափոխական» (անգլ.՝ The Peaceful Revolutionist) շաբաթաթերթը, ինչի համար հիմնել է իր սեփական տպարանը։


== Կենսագրություն ==
Ծնվել է 1798 թվականի հունիսի 26-ին Մասաչուսեթս նահանգի Բոստոն քաղաքում։
Պատանեկան տարիներին տաղանդ է դրսևորել երաժշտության մեջ։ Եղել է Old Boston Brigade Band երաժշտական խմբի անդամ։ 20 տարեկան հասակում ամուսնացել է Ֆանի Կիսների հետ (անգլ.՝ Fanny Kisner) և 1821 թվականին տեղափոխվել է Օհայո նահանգի Ցինցինատի քաղաք, որտեղ աշխատել է որպես երաժշտության ուսուցիչ և նվագախմբի ղեկավար։ Այստեղ նվագախմբի համար հորինել է լամպ, որտեղ որպես լույսի աղբյուր օգտագործվել է այրվող ճարպը։ Այս լուսավորման սարքը մի քանի տարիների ընթացքում արտադրվել է Ցինցինատիում։ 
1825 թվականին Ուորենը, գտնվելով սոցիալիստ փիլիսոփա Ռոբերտ Օուենի գաղափարների ազդեցության տակ, սկսել է համախոհներ փնտրել, որպեսզի Ցինցինատիում կազմակերպի գաղութ-կոմունա։ Վաճառելով իր բիզնեսը՝ նա և ևս 900 օուենիստներ Ինդիանա նահանգում հիմնադրել են Նյու Հարմոնիի բնակավայրը (անգլ.՝ New Harmony)։ Այնուհետև Ջոսայա Ուորենը տարվել է անարխիզմի գաղափարներով։ Հայտնի է նրանով, որ 1827 թվականին դարձել է Ցինցինատիում ստեղծված Cincinnati Time Store խանութի համահիմնադիրը, որտեղ ապրանքները կարելի էր գնել ոչ մեծ գնով (շատ ավելի էժան, քան մրցակիցներից) և դրա հետ մեկտեղ վճարել ոչ թե փողով, այլ նշված գումարին համարժեք կատարել որևէ աշխատանք։ Օրինակ՝ 5 կգ հացահատիկի համար պետք էր աշխատել մեկ ժամ։
1864-1869 թվականներին՝ ծերության տարիներին, Ուորենը բնակվել է Մասաչուսեթս նահանգի Կլիֆթոնդեյլ քաղաքում։ Այնուհետև վերադարձել է Բոստոն քաղաք, որտեղ էլ 1874 թվականի ապրիլի 14-ին մահացել է այտուցից։ Թաղված է Մասաչուսեթս նահանգի Քեմբրիջ քաղաքի Մաունթ Օբերնի գերեզմանոցում (Mount Auburn Cemetery)։ Ուներ դուստր՝ Սառա Ուորենը, որի գերեզմանը հոր կողքին է։
Կատալոնացի պատմաբան Խավիեր Դիեսը (անգլ.՝ Xavier Diez) գրել է, որ կոմունայի կազմակերպման գծով Ուորենի խմբի սոցիալական փորձարկումները ազդել են 19-րդ դարի վերջի և 20-րդ դարի սկզբի Եվրոպայի անհատ անարխիստների վրա, որոնց թվում եղել է նաև Էմիլ Արմանը։


== Ծանոթագրություններ ==


== Արտաքին հղումներ ==
Josiah Warren (1798—1874) — reformer, inventor, musician, writer (անգլ.)
Ջրիա (Սաչխերեի շրջան)

Ջրիա (վրաց.՝ ჯრია), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 670 մետր բարձրության վրա։ Շրջկենտրոն Սաչխերեից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 198 մարդ։


== Ծանոթագրություններ ==
Ճան

Ճան (վեգ, կոճ, կոռ), ոչխարի կամ այծի նախակճղակի, այսինքն ոտնաթաթի հոդային ոսկորներից է, որոնք Կենտրոնական Ասիայում, Անդրկովկասում և Մոնղոլիայում հավաքվում և գործածվում են խաղերի կամ գուշակությունների համար։ Օրինակ, գայլի ճանը գործածվում է որպես հմայիլ։
Ճանի կողմերն ըստ դիրքի, ունեն իրենց անվանումներն ու կարգավիճակները։


== Խաղեր ==
Ճանով խաղերը ամենատարածված բակային խաղերն են Կենտրոնական Ասիայում և ունեն ազգային խաղերի կարգավիճակ։ Ճանով խաղերը տարածված էին նաև Հայաստանի գյուղական վայրերում։
Յուրաքանչյուր խաղացող ունի ճաների իր հավաքածուն։ Խաղալու համար, որպես գլխավոր և հարվածող, ընտրվում է մեկը՝ ամենամեծոտն ու ամենածանրը։ Հնում շատերն այն կապարապատում էին, իսկ հարուստների երեխաները նույնիսկ ոսկեպատում։ Մնացած ճաները ներկում էին տարբեր գույներով։ Ճաները շարում են շրջանի կենտրոնում և մի քանի մետրից հարվածող ճանը նետում, որպեսզի շրջանից դուրս մղեն մնացած ճաները, իսկ հետո նաև հարվածներով շրջեն դրանք։ Կարևոր է, որ նետելուց հետո այն կանգնի որոշակի դիրքով։ Պարտվողը հաղթողին է հանձնում իր բոլոր ճաները։ Ի դեպ, գոյություն ունի ճանով խաղալու մոտ քսան խաղատեսակ։
Հարվածող ճանը հանվում է կենդանու հում հոդերից, քանի որ եփվելու ընթացքում ոսկորը կորցնում է իր քաշը, որն էլ վատ է անրադառնում նրա հարվածող ուժի վրա։ Ըստ մասնագետների, ճանով խաղերը զարգացնում են երեխաների աչքաչափը և դրական ազդեցություն թողնում ճարպկություն ձեռք բերելու հանգամանքի վրա։


== Տարածվածություն ==

Հայտնաբերվել են Հին եգիպտական մարդկանց և աստվածների արձանիկներ և նկարներ քարերի վրա, որոնք ճան են խաղում։ Նման պատկերներ պեղումների արդյունքում հայտնաբերվել են նաև մարդկային հին բնակավայրերում։ Հին Հռոմում ճաներով խաղը անվանել են լատիներեն tali բառով։
Ռուսաստանում տարածված էր խոշոր եղջերավոր կենդանիների ճանով խաղերը, որոնք համեմատաբար ավելի մեծ են, քան ոչխարինն ու այծինը։ Մոնղոլիայում և Բուրյաթիայում ճանով խաղերի մրցույթներ են տեղի ունենում Ցագան Սառ և Սուրխարբան ազգային տոնակատարությունների ընթացքում։ 2016 թվականին մշակվել է ճանի խաղատեսակներից մեկի (այկուր) սեղանի վրա խաղալու տարբերակը, որն աղերսներ ունի բիլիարդի սեղանի հետ և համարվում է բիլիարդի այլընտրանքային տարբերակ։
Ղազախական ժետիգեն կոչվող ազգային երաժշտական գործիքի բաղկացուցիչ մաս են կազմում նաև ճաները։


== Ծանոթագրություններ ==
Վարդագույն հավալուսն

Վարդագույն հավալուսն (լատ.՝ Pelecanus onocrotalus), հավալուսների ընտանիքին պատկանող ջրային թռչուն, որը գրանցված է ՀՀ Կարմիր գրքում։ Փետրավորումը սպիտակ է՝ վարդագույն երանգով, թևերի ծայրամասային փետուրները գորշ սև են։ Քաշը մինչև 10 կգ։ Ծոծրակի հատվածում ունի երկար փուփուլ։ Պարանոցը երկար է և ծածկված է աղվափետուրներով, կտուցը լայն է ու երկար, ստորին կտուցի տակ մաշկը փետրավորված չէ և լայնացած է, որը ծառայում է որպես կերակրապարկ։ Չփետրավորված մաշկի հատվածները դեղնանարնջագույն են, ճակատի հատվածում՝ վարդագույն։


== Տարածվածություն ==
Տարածված է Դանուբի հարավից մինչև Չինաստան և Արևադարձային Աֆրիկայում։ Բնադրում է Հարավարևելյան Եվրոպայում, Առաջավոր, Միջին և Կենտրոնական Ասիայում, Ռուսաստանում, Ադրբեջանում։ Բազմացել են Բեռլինի, Բազելի, Թել Ավիվի կենդանաբանական այգիներում։


== Ապրելավայրեր ==
Թռչնի այս տեսակին կարող ենք հանդիպել Սևանի և Արփի լճերում։ Ամռանը կերակրման նպատակով այցելում են Արարատյան հարթավայրի ձկնաբուծական լճակներ։ Արարատյան հարթավայրում արհեստական ձկնաբուծական տնտեսությունների ստեղծումից հետո տարեցտարի նկատվում է վարդագույն հավալուսների քանակական աճը։ Հավալուների 40-350 անհատներից բաղկացած խմբեր այցելում են Արմաշի և Մասիսի ձկնաբուծական ջրավազաններ, որոնք զգալի վնաս են հասցնում ձկնաբուծական տնտեսություններին։


== Կենսաբանության առանձնահատկություններ ==
Բնադրում են եղեգապատ մասերում Դնում են 90–106 մմ չափեր ունեցող 2–3 ձու։ Թխսումը տևում է 32–35 օր։ Ձագերը լինում են մերկ և անօգնական, արագ աճում են և 2,5 ամսական հասակում հասնում են հասուն թռչունների չափերին և կարողանում են թռչել։ Ձագերը մուգ գորշագույն են։ Հայաստանում չեն բնադրում։


== Պահպանություն ==
Հազվագյուտ, անհետացման եզրին գտնվող տեսակ է, որը գրանցված էր նախկին ԽՍՀՄ Կարմիր գրքում։ ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։
Նախկինում չուի շրջանում թվաքանակը տատանվում էր 1-2,5 հազարի սահմաններում։ Սևանա լճի մակարդակի իջեցման և Արարատյան հարթավայրի ձկնաբուծական լճակների զգալի մասի չորացման արդյունքում Սևանա լճում ներկայումս գրեթե չեն հանդիպում, իսկ Արմաշում ամռանը կերակրման համար հանդիպում են 20-30 անհատից ոչ ավելի։
Վտանգման հիմնական գործոններն են ամռան ամիսներին Արարատյան հարթավայրում ձկնաբուծական տնտեսությունների աշխատակիցների կողմից հետապնդելը, իսկ ձմռանը՝ որսագողությունը։
Գրանցված է Բեռնի կոնվենցիայի Հավելված 2-ում։


== Ծանոթագրություններ ==


== Արտաքին հղումներ ==
Ռուսաստանի ողնաշարավորներ։ Վարդագույն հավալուսն Archived 2021-01-22 at the Wayback Machine.


== Գրականություն ==
Մ.Ս. Ադամյան- «Հայաստանի թռչուններ», Երևան, «Սովետական գրող» հրատարակչություն, 1985, 232 էջ
Մարինա Ահմեդովա

Մարինա Մագոմեդնեբիևնա Ահմեդովա (ռուս.՝ Марина Магомеднебиевна Ахмедова, 1977, Տոմսկ, ՌԽՖՍՀ, ԽՍՀՄ), ռուս գրող և լրագրող։ Երկու անգամ պարգևատրվել է լրագրության բնագավառում «Կայծ» մրցանակով։


== Կենսագրություն ==

Մարինա Ահմեդովան ծնվել է Տոմսկում։ Ընտանիքն ապրել է փայտե տանը։
Կրթությամբ բանասեր և լեզվաբան է։ Անտուն կենդանիների պաշտպան է։ Տեղափոխվելով Մոսկվա՝ սովորել և աշխատել է մի փոքր հրատարակչական ընկերությունում, որը բժշկական թերթ էր թողարկում բժիշկների և հիվանդների համար։ Բժշկական թերթի խմբագիրը նրան առաջադրանքի է ուղարկել՝ նկատելով իր գրողի տաղանդը։ Դրանից հետո Մարինա Ահմեդովան աշխատել է կեղծանվամբ և սեքսի մասին բազմաթիվ հոդվածներ է գրել։
Մ. Ահմեդովան լրագրության մեջ աշխատանքը շարունակել է «Ընկերության գաղտնիքը» հրատարակչատանը։ Հետագայում 2017 թվականին «Ռուս լրագրող» ամսագրի վերագործարկումից հետո եղել է ռեպորտաժների բաժնի հատուկ թղթակից և գլխավոր խմբագրի տեղակալ։
Իր հոդվածներում Մարինա Ահմեդովան անդրադառնում է բարդ թեմաների, այդ թվում՝ Դաղստանում պատվի սպանությանը, Կովկասում ահաբեկչությանը և թմրամոլությանը։
Մարինա Ահմեդովան որպես ռազմական թղթակից 2014-2015 թվականներին այցելել է Ուկրաինայի արևելքում զինված հակամարտության գոտի։
Լրագրությունից բացի զբաղվում է նաև գրական գործունեությամբ։ Պատմվածքների և վեպերի հեղինակ է։ Նրա որոշ գրքեր թարգմանվել են լիտվերեն։
2015 թվականի օգոստոսին Մարինա Ահմեդովայի «Ուկրաինայի դասերը» ռեպորտաժների ժողովածուն ներառվել է Ուկրաինայի տարածքում արգելված գրականության ցուցակում։
2018 թվականի սկզբին Նատալյա Պոկլոնսկայային մեղադրել է հեղինակային իրավունքների խախտման մեջ, քանի որ նա իր հարցազրույցների ժողովածուն թողարկել է առանց հեղինակների և հրատարակիչների հետ համաձայնեցնելու։


== Պարգևներ ==
«Հանրային միտք» մրցանակի դափնեկիր, 2014։
2 «Կայծ»-ի դափնեկիր (լրագրության մրցանակ), 2012 և 2013 թվականներ։


== Ծանոթագրություններ ==
Booty

«Booty», ամերիկացի երգչուհի Ջենիֆեր Լոպեսի երգն է։ Այն թողարկվել է 2014 թվականի սեպտեմբերի 23-ին՝ որպես նրա «A.K.A.» անվանումը կրող ութերորդ ստուդիական ալբոմի երրորդ սինգլ։ Երգը գրվել է Քորի Ռունիի, Ջենիֆեր Լոպեսի, Բենի Մեդինայի, Քրիս Բրաունի, Ասիա Բրայանտի, Պիտբուլի, Diplo-ի, Լյուիս Դ․ Գիտասի, Թեդրա Ռենե Ուիլսոնի, Դենի Օմերհադիկի և Իգի Ազալիայի կողմից։
Երգի օրիգինալ տարբերակը թողարկվել է ամերիկացի ռեփեր Պիտբուլի հետ համագործակցությամբ, մինչդեռ պաշտոնական ռեմիքս տարբերակում նրան փոխարինում է ավստրալիացի ռեփեր Իգի Ազալիան։ Ռեմիքս տարբերակի համար նկարահանվել է տեսահոլովակ, որի պրեմիերան կայացել է 2014 թվականի սեպտեմբերի 18-ին։ Ռեմիքսը ավելի մեծ հաջողություններ է ունեցել քան օրիգինալ տարբերակը։


== Կառուցվածք ==
«Booty» երգը Ջենիֆեր Լոպեսի և Պիտբուլի 6-րդ համագործակցությունն է, իսկ Իգի Ազալիայի հետ սա նրա 2-րդ համագործակցությունն է։ «Booty»-ն պարային երգ է, և այդ ոճի միակ երգն է «A.K.A.» ալբոմում։ Երգի բառերը ամբողջությամբ մեծ հետույք ունենալու մասին են, իսկ երաժշտական քննադատներից շատերը այն համեմատել են ռեփեր Նիքի Մինաժի «Anaconda» երգի հետ, որի բառերը նույնպես հետույքի մասին են։


== Երգացանկ ==


== Հիթ-շքերթներ ==


== Հավստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Օրեխովո (այլ կիրառումներ)

Օրեխովո, կարող է վերաբերել՝

Օրեխովո - գյուղ, Ուկրաինայի Դոնեցկի մարզի Մակեևկայի քաղաքային խորհրդում
Օրեխովո - գյուղ, Ուկրաինայի Խարկովի մարզի Խարկովի շրջանում
Օրեխովո - գյուղ, Ուկրաինայի Ղրիմի Ինքնավար Հանրապետության Սակիի շրջանում
Ուսիլյոս

Ուսիլյոս (իսպ.՝ Husillos), ազգային կենտրոն և մունիցիպալիտետ Իսպանիայում։ Գտնվում է Պալենսիա պրովինցիայի Կաստիլիա ի Լեոն ինքնավար համայնքի կազմում։ Մունիցիպալիտետը գտնվում է Տեռա դե Կամպոս շրջանում։ Բնակչությունը՝ 235 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página del Ayuntamiento
Հաֆիզ Փաշաև

Հաֆիզ  Միր Ջալալ օկլի Փաշաև (ադրբ.՝ Hafiz Mir-Cəlal oğlu Paşayev, մայիսի 2, 1941(1941-05-02), Բաքու, Ադրբեջանական ԽՍՀ, ԽՍՀՄ), սովետական ​​ֆիզիկոս (ֆիզիկամաթեմատիկական գիտությունների դոկտոր), ադրբեջանցի դիվանագետ և մանկավարժ, Ադրբեջանի դեսպանը ԱՄՆ-ում, Կանադայում և Մեքսիկայում (1993—2006), Ադրբեջանի Հանրապետության արտաքին գործերի նախարարի տեղակալ, Ադրբեջանի դիվանագիտական ​​ակադեմիայի ռեկտոր։


== Կենսագրություն ==
Հաֆիզ Փաշաևը ծնվել է 1941 թվականի մայիսի 2-ին Բաքվում։ 1963 թվականին ավարտել է Ադրբեջանի պետական ​​համալսարանի ֆիզիկայի ֆակուլտետը։ 
1964-1967 թվականներին աշխատել է Ադրբեջանի գիտությունների ակադեմիայի ֆիզիկայի ինստիտուտում։ 1971 թվականին ավարտել է ասպիրանտուրան Մոսկվայի Կուրչատովի անվան ատոմային էներգիայի ինստիտուտում։ 1971-1992 թվականներին աշխատել է որպես գիտաշխատող, լաբորատորիայի տնօրեն Ադրբեջանի Գիտությունների ազգային ակադեմիայի ֆիզիկայի ինստիտուտում։ 1975-1976 թվականներին կատարել է գիտական ​​հետազոտություններ Իրվայնի Կալիֆոռնիայի համալսարանում։ 
1984 թվականին պաշտպանել է դոկտորական դիսերտացիան։ Ստացել է ֆիզիկական գիտությունների դոկտորի կոչում։ 
1992-2006 թվականներին նա աշխատել է որպես Ադրբեջանի Հանրապետության դեսպան ԱՄՆ-ում (ինչպես նաև Մեքսիկայում և Կանադայում)։ ԱՀ Նախագահի 2006 թվականի օգոստոսի 14-ի հրամանագրով նա նշանակվել է ԱՀ արտաքին գործերի նախարարի տեղակալ։ 2006 թվականից նա Ադրբեջանի դիվանագիտական ​​ակադեմիայի ռեկտորն է։
Ավելի քան 100 գիտական ​​աշխատությունների, երկու մենագրությունների, ինչպես նաև տեղական և համաշխարհային մամուլում տպագրված տարբեր հոդվածների հեղինակ է։ 
Տիրապետում է ադրբեջաներեն, ռուսերեն և անգլերեն լեզուներին։ Ամուսնացած է, ունի երկու երեխա և չորս թոռ։


== Ծանոթագրություններ ==
Չերկասկայա Լոզովայա

Չերկասկայա Լոզովայա (ուկրաիներեն՝ Черкаська Лозова), գյուղ Ուկրաինայի Խարկովի մարզի Դերգաչևի շրջանում։ Բնակավայրը նախկինում նաև անվանվել է Չերկասկի Բրոդ։ Հիմնադրվել է 1663 թվականին։
2001 թվականի տվյալներով Չերկասկայա Լոզովայա գյուղում բնակվում էր 4 186 մարդ։ Բնակավայրը զբաղեցնում է 3826 կմ² տարածք։ Բնակչության խտությունը կազմում էր 1094,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արթուր Դրյուրի

Արթուր Դրյուրի (անգլ.՝ Arthur Drewry, մարտի 3, 1891(1891-03-03), Գրիմսբի, North East Lincolnshire, Լինկոլնշիր - մարտի 25, 1961(1961-03-25)), ՖԻՖԱ 5-րդ նախագահ։ Նախագահի պաշտոնը զբաղեցրել է 1955-1961 թվականներին։ Բացի այդ նույն ժամանակահատվածում եղել է Անգլիայի ֆուտբոլի ասոցիացիայի ներկայացուցիչ՝ համատեղելով այդ պաշտոնը Անգլիական Պրեմիեր Լիգայի նախագահի պաշտոնի հետ։
Վերջին կես տարվա ընթացքում՝ գտնվելով ՖԻՖԱ նախկին նախագահ Ռուդոլֆ-Վիլյամ Սելդրեյերսի իշխանության տակ, առողջական խնդիրների հետ կապված , Արթուր Դրյուրին անվանապես կառավարում էր կազմակերպությունը, պաշտոնապես կազմակերպության նախագահ դարձել է 1956 թվականի հունիսի 9-ին։ 1958 թվականին նա բացեց 1958 թվականին Շվեյցարիայում կայանալիք ֆուտբոլի Աշխարհի առաջնությունը։ Մահացել է 80 տարեկան հասակում։


== Ծանոթագրություններ ==
Սասուն (գետ)

Անվան այլ կիրառումների համար տե՛ս՝ Սասուն (այլ կիրառումներ)Սասուն, Սասնաջուր, գետ Հայկական լեռնաշխարհում, Բաթմանի ձախ վտակը։ Երկարությունը մոտ 65 կմ է, ջրհավաք ավազանը՝ մոտ 600 կմ²։ Սկիզբ է առնում Խաչառաջ (Խաչրեշ) լեռնաշղթայի (Հայկական Տավրոսի համակարգ) հարավային լանջերից։ Հոսում է հյուսիս-արևելքից հարավ-արևմուտք։ Սնումը հիմնականում ձնաանձրևային է, վարարումը՝ ապրիլին։
Սանսյերգ (կանտոն)

Սանսյերգ (ֆր.՝ Sancergues), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Բուրժ օկրուգի մեջ։ Համաձայն 1999 թվականի մարդահամարի կանտոնի բնակչությունը 7340 մարդ էր։Կանտոնի համարը 1824 է։ Կանտոնում կա 18 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
19-րդ դար

19–րդ դար (1 հունվար 1801 թվականից – 31 դեկտեմբեր 1900), դար, որը համաշխարհային պատմության մեջ նշանավորվեց Իսպանական, Առաջին և Երկրորդ Ֆրանսիական, Չինական, Սրբազան Հռոմեական և Մողոլյան կայսրությունների անկմամբ։ Արդյունքում հզորացան Բրիտանական կայսրությունը, Ռուսական կայսրությունը, Միացյալ նահանգները, Գերմանական կայսրությունը, Երկրորդ ֆրանսիական գաղութական կայսրությունը և Ճապոնական կայսրությունը, բրիտանացիների առավելությամբ 1915 թվականից։ Ֆրանսիական կայսրության պարտությունից հետո, նրա հակառակորդ դաշնակիցները՝ Բրիտանական և Ռուսական կայսրությունները դարձան աշխարհի ուժեղագույն տերությունները։ Ռուսները նվաճեցին կենտրոնական և հեռավոր արևելյան Ասիան։ Բրիտանական կայսրությունը արագորեն հզորացավ դարի առաջին կեսին՝ բվաճելով Կանադան, Ավստրալիան, Հարավային Աֆրիկան և գերբնակեցված Հնդկաստանը, բացի այդ դարի վերջին երկու տասնամյակին Աֆրիկան։ Դարի ավարտին Բրիտանական կայսրությունը վերահսկում էր աշխարհի ցամաքային տարածքի մեկ հինգերորդ մաստ և բնակչության մեկ քառորդ մասը։ Նապոլեոնական ժամանակաշրջանից հետո ստեղծվեց Pax Britannica-ն, որը օգնեց առևտրին։


== Ընդհանուր պատկեր ==
Առաջին էլեկտրական սարքավորումները ստեղծվեցին 19–րդ դարում, որը սկսվեց էլեկտրական ռելեի ստեղծմամբ 1835 թվականին, հեռագիրը և Մորզեի այբուբենը 1837 թվականին, առաջին հեռախոսային զանգը 1876 թվականին, իսկ առաջին էլեկտրական լամպը 1878 թվականին։
19–րդ դարը գիտական հայտնագործությունների ժամանակաշրջան էր, որոնք ահռելի արդյունք ունեցան մաթեմատիկայի, ֆիզիկայի, քիմիայի, կենսաբանության, էներգետիկայի և մետալուրգիայի ոլորտներում և հող հանդիսացան 20-րդ դարի մեծագույն հայտնագործությունների համար։ Արդյունաբերական հեղափոխությունը սկսվեց Մեծ Բրիտանիայում և սփռվեց դեպի մայրցամաքային Եվրոպա, Հյուսիսային Ամերիկա և Ճապոնիա։


== Ծանոթագրություններ ==
Գորան (գետ)

Անվան այլ կիրառումների համար տե՛ս՝ Գորան (այլ կիրառումներ)Գորան (ռուս.՝ Горан, անգլ.՝ Goran), գետ Կուրի ավազանում։ Սկիզբ է առնում Մռավ գետի հյուսիսային լանջերից և հոսում Ղարաբաղի հյուսիսային շրջաններով։


== Ծանոթագրություններ ==
Պերուլ

Պերուլ (ֆր.՝ Peyroules, օքս.՝ Peirolas), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Կաստելլան կանտոնի կազմի մեջ։ Կոմունայի շրջանը՝ Կաստելան։
Համայնքի INSEE կոդ՝ 04148։


== Բնակչություն ==

Համայնքի բնակչությունը 2008 թվականին կազմում էր 222 մարդ։


== Տնտեսություն ==
2007 թվականի տվյալներով 136 աշխատունակ տարիքի մարդկանցից (15-64 տարեկան) 95-ը տնտեսապես ակտիվ էին, 41-ը անգործ (ակտիվության ցուցանիշը 69,9 %, 1999 թվականին եղել է՝ 72,1 %)։ 95 աշխատունակ բնակիչներից 76-ը աշխատում էին (46 տղամարդ և 30 կին), անաշխատանք էին 19-ը (9 տղամարդ և 10 կին)։ 41 անգործ մարդկանցից 5-ը աշակերտներ կամ ուսանողներ են, 23-ը թոշակառու, 13-ը չէին աշխատում այլ պատճառներով։


== Տեսարժան Վայրեր ==
Ռոմանական եկեղեցի Պարուլ (XI դար), պատմական հուշարձան
Սբ․ Հովհաննես Մկրտչի եկեղեցի
Ժամատուն Լա Բատի (1651 թվական)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Ազգային ինստիտուտի վիճակագրություն Պերուլ» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-13 
«Պերուլ» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Այտոս (այլ կիրառումներ)

Այտոս կարող է վերաբերվել.

Այտոս, քաղաք Բուլղարիայի Բուրգասի մարզի համանուն համայնքում։
Այտոս, համայնք Բուլղարիայի Բուրգասի մարզում։
Բարան դի Մելգասու

Բարան դի Մելգասու (պորտ.՝ Barão de Melgaço), համայնք Բրազիլիայի Կենտրոնաարևմտյան տարածաշրջանում՝ Մատու-Գրոսու նահանգի կազմում։ Գտնվում է Մատու-Գրոսու նահանգի արևելյան մարզում։ Մտնում է Հարավ-կենտրոնական նահանգի Մատու Գրոսու գավառի կազմի մեջ։ Բնակչությունը կազմում է 6074 մարդ՝ 2006 թվականի տվյալներով։ Գրավում է 11 182,846 կմ² տարածք։ Բնակչության խտությունը՝ 0,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 31.725.962,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.658,05 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,672 (տվյալները ՄԱԿ-ի զարգացման ծրագրի)


== Ծանոթագրություններ ==
Ալպ (Իսպանիա)

Ալպ (կատ.՝ Alp), մունիցիպալիտետ Իսպանիայում, մտնում է Ժերոնա նահանգի մեջ՝ Կատալոնիա ինքնավար նահանգում։ Մունիցիպալիտետը գտնվում է Բաշա Սերդանիա շրջանում։ Տարածքը կազմում է 44,25 կմ²։ Բնակչությունը 1733 մարդ (2010)։


== Բնակչություն ==


== Ծանոթագրություններ ==


== Արտաքին հղումներ ==
Pàgina web de l'Ajuntament d'Alp
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Ռիխտա (գյուղ, Կամենեց-Պոդոլսկիի շրջան)

Ռիխտա (ուկրաիներեն՝ Рихта), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Ռիխտա գյուղում բնակվում էր 885 մարդ։ Բնակավայրը զբաղեցնում է 2167 կմ² տարածք։ Բնակչության խտությունը կազմում էր 408,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարսեղ Արծրունի

Վիքիպեդիայում կան հոդվածներ  Արծրունի ազգանունով այլ մարդկանց մասին:Բարսեղ Հակոբի Արծրունի (հունիսի 6, 1805(1805-06-06), Բայազետ, Էրզրումի վիլայեթ, Օսմանյան կայսրություն - հունիսի 6, 1875(1875-06-06), թաղված է Սևանի կղզում), հայ հասարակական գործիչ։
Մասնակցել է 1828-1829 թվականների ռուս-թուրքական պատերազմին և պարգևատրվել «Արիության համար» արծաթե մեդալով։ 1830 թվականին եղբոր՝ Մկրտիչ Արծրունու հետ կազմակերպել է արևմտահայերի գաղթը (հիմնականում Բայազետի շրջանից) Արևելյան Հայաստան և բնակեցումը Սևանա լճի ավազանում՝ հիմնադրելով Նոր Բայազետը (այժմ՝ Գավառ քաղաք)։ 1838 թվականին գլխավորել է Սևանի ավազանի 30 գյուղերի գյուղացիների հակացարական ելույթը, որի պատճառով շնորհազրկվել և բանտարկվել է։ Ներսես Աշտարակեցի կաթողիկոսի օրոք եղել է Նոր Բայազետի հոգևոր գործերի վերատեսուչ։ Հիմնել է Նոր Բայազետի արական (1852), ռուսական արական (1855) և օրիորդաց (1867)դպրոցները։


== Պատկերասրահ ==

		
		
		
		
		


== Ծանոթագրություններ ==
Դարուհի Հակոբյան վարժարան

Դարուհի Հակոբյան վարժարան աղջիկների երկրորդական, կրթական հաստատություն։ Հիմնվել է 1939 թվականին, Բեյրութում, Լ․ Հակոբյանի նվիրատվությամբ՝ ի հիշատակ իր քրոջ Դարուհու։ Առաջնորդվում է լիբանանյան պետական բակալորիայի ծրագրով՝ տեղ հատկացնելով նաև հայագիտական առարկաներին։ Ավանդվում է հայերեն, արաբերեն, ֆրանսերեն, անգլերեն, պատմություն, աշխարհագրություն, ճշգրիտ գիտություններ։ Ուսման տևողությունը 6 տարի է։ 4—6-րդ դասարաններն ունեն 2 բաժին, 
ա․ գիտական, որտեղ աշակերտները պատրաստվում են բակալորիայի քննություններին և դպրոցն ավարտելուց հետո կարող են հաճախել համալսարան, 
բ․ արվեստի, որտեղ լեզուների հետ միասին դասավանդվում են առտնին գիտելիքներ։ 
Ավարտողները կարող են աշխատել առնտրական հիմնարկություններում կամ հաճախել առնտրական բարձրագույն ուսումնական հաստատություններ։ Ենթարկվում է ՀԲԸ միությանը։ 1972—1973 թվականների ուսումնական տարում ունեցել է 294 աշակերտուհի, 30 ուսուցիչ։ Շրջանավարտներից 103-ը համալսարան է ավարտել, 20-ը ստացել մագիստրոսի կոչում, 40-ը աշխատում է մանկավարժական բնագավառում։ Նշանավոր տնօրեններից են եղել Ա․ Թոփչյանը, Ս․ Ապտալյանը (Վահե- Վահյան), Զ․ Մելքոնյանը, Ս․ Պետիկյանը։ Ամեն տարի վերապատրաստման նպատակով Սովետական Հայաստան են գալիս նրա ուսուցիչներից։
Ավիշայ Կոհեն

Ավիշայ Կոհեն (Եբրայերեն՝ אבישי כהן‎‎, ապրիլի 20, 1970(1970-04-20), Kabri, Հյուսիսային մարզ, Իսրայել), իսրայելցի ջազ բասիստ, կոմպոզիտոր, երգիչ և գործիքավորող։


== Կենսագրություն ==
Ավիշայը ծնվել է Կիբուց Կաբրի, Իսրայելում։ Մեծացել է երաժիշտների ընտանիքում։ Սկսել է դաշնամուր նվագել 9 տարեկանից, բայց 14 տարեկանում, ոգեշնչվելով Ջաքո Փասթորիուսից, սկսել է բաս կիթառ նվագել Ավելի ուշ՝ 2 տարի բանակի երաժշտական խմբում նվագելուց հետո նա սկսել է սովորել կոնտրաբաս նվագել Մայքլ Քլինգհոֆերի մոտ։ 2 տարի անց նա տեղափոխվել է Նյու Յորք և ծանոթացել է ուրիշ ջազ երաժիշտների հետ։ Նյու Յորքում մնալու սկզբնական տարիներին նա ստիպված էր ծանր աշխատանքներ կատարելու, ինչպես օրնակ շինարարություն։ Նրա խոսքերով այնտեղի առաջին տարին իր կյանքի ամենադժվար տարին է եղել, երբ նա ստիպված է եղել նվագել փողոցներում, մետրոներում, զբոսայգիներում։ Ուսանողական տարիներին մի քանի խմբերում լատինական ջազ նվագելուց հետո, դաշնակահար Դանիլո Պերեսը նրան առաջարկել է միանալ իր եռյակին։


== Razdaz Recordz ==
2002 թվականին, Կոհենը ստեղծեց իր ձայնագրման լեյբլը՝ Razdaz Recordz և 2003 թվականի սեպտեմբերի 9-ին թողարկեց իր լեյբլի դեբյուտային ալբոմը՝ Լիլան։ «Ես միշտ հետաքրքրված եմ եղել տարբեր երաժշտական ժանրերով ներառյալ ջազ, ռոք, փոփ, լատինական և ֆանկ,- ասում է Կոհենը,- Ինձ մոտ միշտ գաղափարներ կան։ Ես որոշեցի սկսել իմ սեփական լեյբլը որովհետև ես ընդգրկված եմ շատ ու շատ ծրագրերում»։


== Լիլա ==
Լիլան Կոհենի Razdaz Recordz-ի առաջին ալբոմն է։ Ալբոմը արժանացել է հավանության իր ժանրային բազմազանության շնորհիվ։ Կոհենը իր գործի մասին ասել է. «Լիլան արտահայտում է ինձ՝ որպես արվեստագետի։ Միջազգային Vamp Band-ը 2 տարի շրջագայում է, և ես ուզում էի դրա մասին գրել։ Ես նաև հիմնեցի ռոք խումբ Gadu-ն իսրայելցի թմբկահար Մայք Սթար-ի հետ, ով թմբկահարների ամսագրի կողմից համարվել է ջազի ամենաագրեսիվ թմբկահարներից մեկը, և որոշ երիտասարդ երաժիշտների հետ, ովքեր ավարտել են Ուիլյան Փեթերսոնի համալսարանը։ Դա Նյու Յորքում խառնաշփոթ ստեղծեց և ես բացահայտում էի նոր տարածքներ։ Ես նաև աշխատում էի փոփ մեղեդիների վրա, մի կին վոկալիստի հետ՝ Լոլա անունով»։


== Երաժշտություն ==
Կոհենի երաժշտական ձեռագիրը միջին-արևելյան, արևելա-եվրոպական և աֆրո-ամերիկյան երաժշտությունների խառնուրդ է


== Սկավառակագրություն ==


=== Ալբոմներ ===


=== As sideman ===
PanaMonk - Danilo Pérez (1996)
East Coast Love Affair - Kurt Rosenwinkel Trio (1996)
Sun Sol - Seamus Blake Trio (1999)
The Dreamer - Amos Hoffman (1999)
 Evolution - Amos Hoffman (2008)


== Տես նաև ==
Ջազ բասիստների ցուցակ


== Ծանոթագրություններ ==


== Արտաքին հղումներ ==
http://www.avishaicohen.com/  Ավիշայ Կոհեն. պաշտոնական կայք
Մայքլ Հիգգինս

Մայքլ Դենիել Հիգգինս (իռլանդերեն՝ Mícheál D. Ó hUiginn, ապրիլի 18, 1941(1941-04-18)[…], Լիմերիկ, Մանսթեր, Իռլանդիա), իռլանդացի քաղաքական գործիչ, բանաստեղծ, գրող, սոցիոլոգ և հեռուստահաղորդավար։ Նա դարձավ Իռլանդիայի 9-րդ նախագահը՝ 2011 թվականի հոկտեմբերի 27-ին տեղի ունեցած ընտրություններից հետո։ Հիգգինսը Իռլանդիայի լեյբորիստական կուսակցության թեկնածուն էր։
Քաղաքականության մեջ է 1970-ական թվականներից։ 1982- 1983 և 1991- 1992 թվականներին եղել է Գոլուէյի քաղաքապետը։ 1993- 1997 թվականներին եղել է Իռլանդիայի արվեստների, մշակույթի և իռլանդերենի հարցերով նախարար, 2003- 2011 թվականներին՝ Լեյբորիստական կուսակցության նախագահ։


== Կենսագրություն ==
Հիգգինսը ծնվել է 1941 թվականի ապրիլի 18-ին Իռլանդիայի Լիմերիկ քաղաքում։ Նրա հայրը՝ Ջոն Հիգգինսը եղել է Իռլանդական հանրապետական բանակի լեյտենանտ։ Ջոն Հիգգինսը իր եղբայրներ Պիտերի և Մայքլի հետ ակտիվորեն մասնակցել են Իռլանդիայի անկախության պատերազմին։
Լինելով Գոլուէյի իռլանդական ազգային համալսարանի ուսանող՝ 1963 թվականին ընտրվել է գրականության և երկխոսության ուսանողական ակումբի փոխնախագահ, իսկ 1964 թվականից արդեն նախագահ։ 1964- 1965 թվականներին եղել է Գոլուէյի իռլանդական ազգային համալսարանի ուսանողական խորհրդի նախագահ։ 1967 թվականին ստացել է Բլումինգտոնի համալսարանի մագիստրոսի կոչում։ Նրա ակադեմիական կարիերան կապված է Գոլուէյի իռլանդական ազգային համալսարանի հետ, որտեղ դասավանդել է քաղաքագիտության և սոցիոլոգիայի ամբիոնում։ Դասավանդել է նաև ԱՄՆ-ի Հարավային Իլինոյսի համալսարանում։
Նա ազատորեն տիրապետում է Իռլանդիայի երկու պաշտոնական լեզուներին՝ իռլանդերենին և անգլերենին, ինչպես նաև խոսում է իսպաներեն։


=== Նախագահության ընթացքը ===
2010 թվականի սեպտեմբերին Հիգգինսը հայտրարարեց, որ հետաքրքրված է մասնակցելու 2011 թվականի նախագահական ընտրություններին՝ Լեյբորիստական կուսակցությունից։ Նաև նշեց, որ ինքը կկառավարի երկիրը 7-ամյա ժամկետով, այսինքն չի դնի իր թեկնածությունը երկրորդ անգամ, չնայած, որ սահմանադրորեն դրա իրավունքը ուներ։
Դարձել է նախագահի թեկնածու 2011 թվականի հունիսի 19-ին՝ Դուբլինում կայացած կուսակցական նիստի արդյունքում։ Նրա հակառակորդը սենատոր Քեթլին Օ'միրան էր։ Հիգգինսը հայտարարեց, որ կլինի նախագահի չեզոք թեկնածու և չի լինի իռլանդական կառավարության «աղախին»ը։
2011 թվականի հոկտեմբերի 29-ին, նախագահական ընտրություններից երկու օր անց, Հիգգինսը հայտարարվեց Իռլանդիայի նախագահ և ստացավ ձայների 56․8%-ը՝ հավաքելով 1,007,104 ձայն։ Հիգգինսը հավաքեց ամենաշատ ձայները Իռլանդիայի ողջ պատմության ընթացքում։
Հիգգինսը 2014 թվականի ապրիլին այցելեց Մեծ Բրիտանիա, որը նրա առաջին պաշտոնական այցն էր։


== Ծանոթագրություններ ==


== Արտաքին հղումներ ==
Կենսագրություն(անգլ.)
«Մայքլ Հիգգինս էջը Լեյբորիստական կուսակցության կայքում»։ Արխիվացված է օրիգինալից 2002-03-14-ին։ Վերցված է 2016-08-06
Ստարոսեպյաշևո

Ստարոսեպյաշևո (ռուս.՝ Старосепяшево, բաշկիրերեն՝ Иҫке Сәпәш), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 169 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նպատ (օրանուն)

Անվան այլ կիրառումների համար տե՛ս՝ Նպատ (այլ կիրառումներ)Նպատ՝ հայկական հեթանոսական տոմարի ամիսների 26-րդ օրվա անվանումը՝ Նպատ լեռան անունով (լեռնագագաթ Հայկական լեռնաշխարհում, բարձրությունը 2332 մ)։ Նպատին նախորդում է Ցրոնը, հաջորդում է Վահագնը;